ණ☛ প্রাপ্ত অভিযোগের প্রেক্ষিতে জানাযায়, কালীগঞ্জ হাসপাতাল সংলগ্ন ঔষধ ব্যবসায়ী জনৈক ফজলু মিয়ার বাসাবাড়ি ভাড়া নিয়ে স্বপরিবারে বসবাস করে আসছিলেন সুমীর বাবা দক্ষিন মুসরত মদাতী গ্রামের বাসিন্দা দুলাল হোসেন। এরই এক পর্যায়ে কালীগঞ্জ হাসপাতাল এলাকার দুলাল নামের এক ছেলের সাথে সুমীর প্রেমের সম্পর্ক গড়ে উঠে। বিষয়টি সুমীর বাবা জানতে পারলে গত ২৩অক্টোবর ২০১৬ইং তারিখে তার বাবা ও সুমীর বড় চাচা লাভলু মিয়া সুমীর মুখে কাপড় গুজে দিয়ে বেদম মারপিট করে। এক পর্যায়ে তার বাবা ও বড় চাচা লাভলু মিয়া সুমীকে বলে তুই গলায় ফাঁস দিয়ে মরিস না কেন? অপমান এবং আঘাতের ব্যথা যন্ত্রনা সহ্য করতে না পেরে ওই দিনেই সুমী বেগম তাদের ভাড়া বাসার বাথরুমে গলায় ওড়না পেচিয়ে ফাঁস দিয়ে আত্মহত্যা করে। পরে পরিবারের লোকজন জানতে পেরে তড়িঘড়ি করে লাশ নামিয়ে হাসপাতালে নিয়ে যায়। হাসপাতাল কর্তৃপক্ষ লাশ দেখে বুঝতে পারে যে, সুমীর মৃত্যু অনেক আগেই হয়েছে। তাই হাসপাতাল কর্তৃপক্ষ লাশ নিয়ে তাদের বাড়ি যেতে বলে। পরে তারা সুমীর লাশ আবার বাসায় নিয়ে আসে এবং থানা পুলিশকে অবগত না করে লাশ নিয়ে দ্রুত গ্রামের বাড়ি দক্ষিন মুসরত মদাতী গ্রামের বাড়িতে নিয়ে দাফন সম্পন্ন করে।